# Bonencontre

Bonencontre o Nòstra Dama (Bon-Encontre en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Toponimia

La prononciacion es ['nɔstrɔ 'damɔ]. Las fòrmas ancianas son : Pau avant 1512, Bon Encontre, en francés, après 1512, La Roqual, après 1512.
Segon Dauzat, Bonencontre es un nom de bon auguri$^,$. Segon Negre, citat per Bénédicte Boyrie-Fénié, pòt èsser l'ensenha d'una bona aubèrga.
Bénédicte Boyrie-Fénié a pas rencontrat qu'un nom, Nòstra Dama. Lo nom ancian de Pau, coma per la capitala bearnesa, representa benlèu la rasic preindoeuropèa *pal-, « ròc, bauç », çò que seriá representat per lo nom pus tardiu La Roqual, derivat del latin vulgar *rocca, « ròca », d'origina prelatina. Pòt correspondre a un terren rocassós o una penda rocassosa.
Bon Encontre, vengut la fòrma francesa, data de 1512. Aquesta annada, un jove pastre, Frayssinet, trobèt un imatge de la Verge, lo portèt a sa maire, que s'exclamèt « Dieu nos done bon encontre ! », segon Durengues. Lo lòc venguèt alavetz un lòc de romavatge. Lo francisme dama a remplaçat lo tèrme d'origina dòna, probablament dempuèi bèla pausa (benlèu dempuèi lo sègle XVI), aquí perqué B. Boyrie-Fénié lo consèrva dins lo nom de la comuna, Nòstra Dama.

## Istòria

La comuna se creèt a partir de maitas parròquias a la revolucion: Nòstra Dama de Bonencontre, Santa Radegonda, Casson...

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| julhet de 2020 | 2026 | Laurence Lamy | | |
| julhet de 2017 | 2020 | Pierre Trey-d'Ousteau | PS | retirat |
| març de 2001 | julhet de 2017 | Michel Lauzzana | PS | mètge, deputat LREM (2017-) |
| març de 1989 | 2001 | Francis Auradou | PS puèi divèrs esquèrra | |
| març de 1983 | 1989 | Raymond Vincent | | |
| mai de 1953 | 1983 | René Lajunie | MRG | |
| | 1953 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 6212, totala: 6375 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 535 | 1 535 | 1 579 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 370 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 186 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 600 | | | | Cercar | 5 759 | 5 910 | 5 936 | 5 961 6 121 |
| 2009 | 2010 |
| 6 049 6 213 | 6 093 6 259 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 6182 abitants e la densitat èra de 300,68 ab/km².

## Veire tanben

* Comunas d'Òut e Garona

## Nòtas

* 1 2 3 4 5 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 64
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 94
* Portau de Guiana